**Изпит по "Основи на програмирането" – 28 и 29 Април 2018**

## Задача 3. Електронно обучение

Наети сте да разработите малка част от **система за електронно обучение**. Трябва да напишете част от **функционалността**, свързана със **записването на студентите** в **онлайн и присъствена форма**.

Да се напише програма, която **пресмята броя и прави разпределение** **на записалите се студенти** за един курс. Курсовете се провеждат в **2 форми**:

* **online** - онлайн форма на обучение
* **onsite** - присъствена форма на обучение

На разположение са **зали** **за присъствено обучение**, чийто общ капацитет е **600 души**. Ако записалите се присъствено са **повече от 600** за тях, физически няма да достига място и ще трябва да **преминат към онлайн** **форма** на обучение.

Трябва да се проведат цели **3 етапа на записване**: предварително записване, редовно записване и късно записване. **Във всеки един етап на записване студентите може да се записват само в една форма на обучение.**

Освен това ще трябва да се пресметне колко **общо студенти** **(независимо от формата на обучение)** са записали този курс.

**Вход**

От конзолата се прочитат **6 реда** (всеки 2 реда отговарят на един етап на записване)**:**

* **Форма на обучение** за **предварително** записване - **текст**
* **Брой записани студенти през предварително записване** - **цяло число** в интервала **[0…1000]**
* **Форма на обучение** за **редовно** записване - **текст**
* **Брой записани студенти през редовно записване** - **цяло число** в интервала **[0…1000]**
* **Форма на обучение** за **късно** записване - **текст**
* **Брой записани студенти през късно** **записване** - **цяло число** в интервала **[0…1000]**

**Изход**

На конзолата се отпечатва **3 реда**:

* **"Online students: {online students count}"**
* **"Onsite students: {onsite students count}"**
* **"Total students: {total students}"**

**Примерен вход и изход**

|  |  |  |
| --- | --- | --- |
| **Вход** | **Изход** | **Обяснения** |
| online  500  onsite  400  online  200 | Online students: 700  Onsite students: 400  Total students: 1100 | Първата форма на обучение е онлайн.  Записали са се 500 човека.  Втората форма е присъствено.  Записали са се 400 човека,  които не надхвърлят капацитета на залите.  Третата форма на обучение отново е онлайн. Записали са се 200 човека.  Общо - 1100 души. |
| onsite  250  onsite  354  onsite  250 | Online students: 254  Onsite students: 600  Total students: 854 |  |
| onsite  1000  online  200  online  200 | Online students: 800  Onsite students: 600  Total students: 1400 |  |