# Изпит по "Основи на програмирането" – 16 и 17 Юни 2018

## Задача 1. Разходи за котка

Деси има рожден ден скоро и за подарък иска от родителите си котка. Преди да и купят домашен любимец, те искат да знаят какви ще са разходите им през първата година.

**На една котка и е нужно легло (купува се еднократно) и всеки месец трябва да и се осигуряват: храна, тоалетна, играчки и посещение при ветеринар.**

Храната на котката за месец е с 25% по-скъпа от тоалетната, а играчките са с 50 % по-евтини от храната. Посещението при ветеринар на месец е с 10% по-скъпо от играчките. Всеки месец трябва да се отделят средства за непредвидени разходи, които са 5% от общият разход за 1 месец.

**Напишете програма, която пресмята колко са разходите около една котка за една година.**

### Вход

Входът се чете от **конзолата** и съдържа **точно 2 реда**:

* На **първия** ред – цената на леглото на котката - **реално** **число в интервала [10.00... 300.00]**
* На **втория** ред – цената на тоалетната за котката за един месец - **реално** **число в интервала [10.00…200.00]**

### Изход

Да се **отпечата** на конзолата **един ред**:

**{разходът за една година} lv.**

Резултатът да се закръгли до **втория знак** след десетичната запетая.

### Примерен вход и изход

|  |  |  |
| --- | --- | --- |
| **Вход** | **Изход** | **Обяснения** |
| 12.5  16 | 730.70 lv. | **Леглото на котката струва 12.5 лева.**  **Тоалетната струва по 16 лева за всеки месец от годината.**  **Цената на храната за месец е с 25% повече от тази за тоалетната:**  **16 + 25% = 20 лева.**  **Цената на играчките за месец е с 50% по-малко от тази за храната:**  **20 – 50% = 10 лева.**  **Цената за посещение при ветеринар е с 10% повече от тази за играчки: 10 + 10% = 11 лева.**  **Общият разход за месец е: 16 + 20 + 10 + 11 = 57 лева. Непредвидените разходи за месец са 5% от общия разход за месец:**  **5% от 57 = 2.85 лева.**  **Разход за 1 година: 12.5 + 12 \* 57 + 12 \* 2.85 = 730.70 лева.** |
| 20  40 | 1815.50 lv. |
| 25  45 | 2044.94 lv. |